stanford-oval/wikipedia huggingface dataset:
Audronius Ažubalis

Audronius Ažubalis
Audronius Ažubalis (s. 17. tammikuuta 1958 Vilna) on liettualainen poliitikko. Hän edustaa konservatiivista Kotimaan liitto – Liettuan kristillisdemokraatit -puoluetta. Hän opiskeli Liettuassa journalismia ja lisäksi Yhdysvalloissa politiikan tutkimusta sekä taloustiedettä. Ažubalis istui Seimasin jäsenenä vuosina 1996–2000. Hänet valittiin sinne uudelleen vuonna 2004 ja sitten 2008. Seimasissa hän on toiminut ulkoasiainkomitean puheenjohtajana.
29. tammikuuta 2010 Ažubalis sai nimityksen Liettuan ulkoministeriksi. Hänen seuraajakseen nimitettiin joulukuussa 2012 Linas Linkevičius.
Joulukuussa 2010 Ažubalis lähetti Euroopan komissiolle kirjeen, jossa pyydettiin kommunistien rikosten hyväksymisen, kieltämisen tai vähättelyn kriminalisointia. Häntä tukivat Bulgarian, Tšekin, Unkarin, Latvian ja Romanian ulkoministerit.
Aiheesta muualla

Kuvia tai muita tiedostoja aiheesta Audronius Ažubalis Wikimedia Commonsissa
Apparently Unaffected

| Apparently Unaffected Maria Mena |
| --- | --- | --- |

Studioalbumin tiedot
 Julkaistu: 14. marraskuuta 2005
 Tyylilaji: pop, folk
 Kesto: 37.06
 Levy-yhtiö: Sony Music, Columbia
Listasijoitukset
  6.  22.
Maria Menan muut julkaisut
| White Turns Blue 2004 | Apparently Unaffected 2005 | Cause and Effect 2008 |
Singlet albumilta Apparently Unaffected
 ”Miss You Love” Julkaistu: 13. helmikuuta 2006  ”Just Hold Me” Julkaistu: 24. huhtikuuta 2006  ”Our Battles” Julkaistu: 2007  ”Nevermind Me” Julkaistu: 4. huhtikuuta 2008
Apparently Unaffected on norjalaisen laulaja Maria Menan albumi vuodelta 2005.
Kappaleet

Internal Dialogue – 2.53
This Bottle of Wine – 2.32
Miss You Love – 3.10
Boytoy Baby – 2.51
If You'll Stay in My Past (Part 1) – 1.09
He's Hurting Me – 2.20 (feat. Gunnhild Sundli)
Just Hold Me – 4.24
Long Time Coming – 2.45
If You'll Stay in My Past (Part 2) – 1.19
Nevermind Me – 3.55
These Shoes – 1.54
Our Battles – 3.32
Calm under the Waves – 3.22
If You'll Stay in My Past (Part 3) – 1.00
Arvostelut

AllMusic:
Audun Boysen

| Mitalit | Mitalit | Mitalit |  |
| --- | --- | --- | --- |
|  Audun Boysen |  Audun Boysen |  Audun Boysen |  |
Maa:   Norja
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Melbourne 1956 | 800 m |  |
| EM-kilpailut  | EM-kilpailut  | EM-kilpailut  |  |
|  Hopeaa | Tukholma 1958 | 800 m |  |
|  Pronssia | Bern 1954 | 800 m |  |
Audun Boysen (10. toukokuuta 1929 Bjarkøy – 2. maaliskuuta 2000) oli norjalainen keskimatkojen juoksija ja 800 metrin olympia- ja EM-mitalisti. Boysen eli nuoruutensa Rissassa ja edusti paikkakunnan Rissa IL -seuraa ja myöhemmin oslolaista IK Tjalve -seuraa.
Boysen nousi kansalliseen kärkeen vuonna 1948 ja osallistui vuonna 1950 Brysselin EM-kisoihin 800 metrille sijoittuen viidenneksi. Helsingin kesäolympialaisissa 1952 ei tullut vielä menestystä. Hän pääsi 1 500 metrillä loppukilpailuun sijoittuen 11:ksi ja 800 metrillä välieriin. Seuraavana vuonna syyskuussa 1953 Boysen teki Oslon Bisletillä uuden 1 000 metrin ME:n 2.20,4. Tästä suorituksesta hänelle myönnettiin Aftenpostenin vuotuinen palkinto. Hän paransi 1 000 metrin ME:tä vielä kahteen otteeseen eli elokuussa 1954 aikaan 2.19,5 ja elokuussa 1955 aikaan 2.10,0.
Boysen saavutti vuoden 1954 EM-kisoissa Bernissä ensimmäisen mitalinsa sijoittuessaan kolmanneksi 800 metrillä. Boysen teki kesällä 1955 Oslon Bisletillä uuden Norjan ennätyksen 1.45,9 belgialaisen Roger Moensin vanavedessä, joka teki samassa juoksussa uuden ME:n. Boysenin Norjan ennätyksestä tuli pitkäikäinen, sillä vasta vuonna 1992 eli 37 vuoden jälkeen Atle Douglas alitti Boysenin ajan. Melbournen kesäolympialaisissa 1956 Boysenista tuli olympiamitalisti hänen sijoittuessa 800 metrillä pronssille. Boysen saavutti ”melkein kultamitalin” Tukholman EM-kisoissa 1958, kun kisassa ensimmäisenä maaliin tullut Britannian Mike Rawson diskvalifioitiin ensin ja toiseksi tullut Audun Boysen julistettiin Euroopan mestariksi ja hän oli mitaliseremonioissa voittajan korkeimmalla korokkeella. Myöhemmin britit tekivät protestin hylkäämisestä, ja Rawson nostettiinkin Euroopan mestariksi Boysenin tullessa näin EM-hopeamitalistiksi.
Asiasta muualla

Norsk biografisk lexikon - Audun Boysen
Boysen ja olympiamenestys (Arkistoitu – Internet Archive)
| 0 | 1 | 2 |
| --- | --- | --- |
| Edeltäjä: Mal Whitfield Yhdysvallat | Miesten 1 000 metrin maailmanennätyksen haltija 17. syyskuuta 1953 – 19. syyskuuta 1958 | Seuraaja: Dan Waern, Ruotsi |
Australianhyyppä

| Australianhyyppä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurmitsat Charadriidae
Suku::  Hyypät Vanellus
Laji::  tricolor
Kaksiosainen nimi
 Vanellus tricolor  (Vieillot, 1818) 
Katso myös
   Australianhyyppä Wikispeciesissä   Australianhyyppä Commonsissa 
Infobox OKNimi-testi OKIUCN-testi OK: 
Australianhyyppä (Vanellus tricolor) on Australian kotoperäinen kahlaajalaji. Se elää Etelä-Australiassa ja Tasmaniassa. Lajin holotyypin kuvaili Louis Jean Pierre Vieillot Uudesta Etelä-Walesista vuonna 1818.
Anthology 1

| Anthology 1 The Beatles |
| --- | --- | --- |

Kokoelmalevyn tiedot
 Äänitetty : 1958–1994
 Julkaistu: 20. marraskuuta 1995
 Tuottaja(t): George Martin, Jeff Lynne
 Tyylilaji: Rock
 Kesto: 124.54
 Levy-yhtiö: Apple
The Beatlesin muut julkaisut
| Live at the BBC 1994 | Anthology 1 1995 | Anthology 2 1996 |
Anthology 1 on The Beatles -yhtyeen kokoelma-albumi, joka sisältää harvinaisuuksia, vaihtoehtoisia ottoja ja konserttitaltiointeja vuosilta 1958–1964, aina yhtyeen alkuajoista nimellä The Quarrymen Beatles for Sale -albumin nauhoituksiin saakka. The Beatlesin alkuaikojen esityksissä on mukana myös yhtyeen entiset jäsenet Stuart Sutcliffe ja Pete Best. Albumi sisältää myös John Lennonin kappaleen "Free as a Bird", jonka muut The Beatlesin jäsenet viimeistelivät valmiiksi vuonna 1994. Albumi kuuluu The Beatles Anthology -sarjaan.
Kappaleet

Kaikki sävellykset Lennon/McCartney, jollei toisin ilmoitettu.
Kappaleet > Levy 1

Free as a Bird (Lennon, The Beatles-versio Lennon, McCartney, Harrison, Starkey)
We Were Four Guys...That's All (haastattelu) - John Lennon puhuu Jann Wennerille
That'll Be the Day (Allison-Holly-Petty)
In Spite of All the Danger (Paul McCartney ja George Harrison)
Sometimes I'd Borrow...Those Still Exist (haastattelu) - Paul McCartney puhuu Mark Lewisohnille
Hallelujah, I Love Her So (Charles)
You'll Be Mine
Cayenne (Paul McCartney)
First of All...It Didn't Do a Thing Here (haastattelu) - Paul McCartney puhuu Malcom Threadgillille
My Bonnie (kansansävelmä, sovittanut Tony Sheridan)
Ain't She Sweet (Ager-Yellen)
Cry for a Shadow (Harrison-Lennon)
Brian Was a Beautiful Guy...He Presented Well (haastattelu) - John Lennon puhuu David Wiggille
I Secured Them...A Beatle Drink Even Then - Brian Epstein
Searchin' (Leiber-Stoller)
Three Cool Cats (Leiber-Stoller)
Sheik of Araby (Smith ja Wheeler-Snyder)
Like Dreamers Do (Paul McCartney)
Hello Little Girl (John Lennon)
Well, the Recording Test...By My Artists - Brian Epstein
Besame Mucho (Velázquez-Skylar)
Love Me Do
How Do You Do It (Murray)
Please Please Me
One After 909
One After 909
Lend Me Your Comb (Twomey-Wise-Weisman)
I'll Get You (live London Palladiumissa)
We Were Performers...In Britain (haastattelu) - John Lennon puhuu Jann Wennerille
I Saw Her Standing There (nauhoitus Ruotsin radiolle)
From Me to You (nauhoitus Ruotsin radiolle)
Money (That's What I Want) (nauhoitus Ruotsin radiolle) (Gordy Jr.-Bradford)
You Really Got a Hold on Me (nauhoitus Ruotsin radiolle) (Robinson)
Roll over Beethoven (nauhoitus Ruotsin radiolle) (Berry)
Kappaleet > Levy 2

She Loves You (Royal Variety Show)
Till There Was You (Royal Variety Show) (Meredith Willson)
Twist and Shout (Royal Variety Show) (Russell-Medley)
This Boy (The Morecambe and Wise -televisioshow)
I Want to Hold Your Hand (The Morecambe and Wise -televisioshow)
Boys, What I Was Thinking... (The Morecambe and Wise -televisioshow, Eric Morecambe ja Ernie Wise keskustelevat The Beatlesin kanssa)
Moonlight Bay (The Morecambe and Wise -televisioshow) (Madden-Wenrich)
Can't Buy Me Love
All My Loving (The Ed Sullivan Show)
You Can't Do That
And I Love Her
Hard Day's Night
I Wanna Be Your Man
Long Tall Sally (Johnson-Penniman-Blackwell)
Boys (Dixon-Farrell)
Shout (Isley-Isley-Isley)
I'll Be Back (demo)
I'll Be Back
You Know What to Do (demo) (Harrison)
No Reply (demo)
Mr. Moonlight (Johnson)
Leave My Kitten Alone (John-Turner-McDougal)
No Reply
Eight Days a Week
Eight Days a Week
Kansas City/Hey-Hey-Hey-Hey! (Leiber-Stoller/Penniman)
Aksel Lund Svindal
Yksityiselämä

Svindal on parisuhteessa 400 metrin aidoissa kilpailevan pikajuoksija Amalie Iuelin kanssa. Pariskunta sai ensimmäisen lapsensa 1.9.2023.
Svindal seurusteli aiemmin yhdysvaltalaisen alppihiihtäjä Julia Mancuson kanssa.
Maailmancup > Sijoitukset kausittain > Kokonaiskilpailu

2003: 39.
2004: 19.
2005: 21.
2006:  2.
2007:  1.
2008: 40.
2009:  1.
2010:  4.
2011:  4.
2012:  3.
2013:  2.
2014:  2.
2015:  ei kilpaillut
2016:  5.
2017: 39.
2018:  3.
Maailmancup > Sijoitukset kausittain > Syöksylaskucup

2009:  4.
2013:  1.
2014:  1.
2016:  2.
2018:  2.
Maailmancup > Sijoitukset kausittain > Supersuurpujottelucup

2006:  1.
2007:  5.
2009:  1.
2010:  3.
2012:  1.
2013:  1.
2014:  1.
2016:  3.
2018:  3.
Maailmancup > Sijoitukset kausittain > Suurpujottelucup

2007:  1.
2009:  5.
2011:  2.
Maailmancup > Sijoitukset kausittain > Alppiyhdistetyn cup

2003:  4.
2007:  1.
2011:  5.
2012:  5.
2013:  5.
Maailmancup > Osakilpailuvoitot

| N:o | Pvm | Paikka | Laji |
| --- | --- | --- | --- |
| 1. | 27. marraskuuta 2005 |  Lake Louise | super-G |
| 2. | 15. maaliskuuta 2006 |  Åre | syöksylasku |
| 3. | 30. marraskuuta 2006 |  Beaver Creek | alppiyhdistetty |
| 4. | 21. joulukuuta 2006 |  Hinterstoder | suurpujottelu |
| 5. | 14. maaliskuuta 2007 |  Lenzerheide | syöksylasku |
| 6. | 15. maaliskuuta 2007 |  Lenzerheide | super-G |
| 7. | 17. maaliskuuta 2007 |  Lenzerheide | suurpujottelu |
| 8. | 28. lokakuuta 2007 |  Sölden | suurpuojttelu |
| 9. | 25. marraskuuta 2007 |  Lake Louise | super-G |
| 10. | 5. joulukuuta 2008 |  Beaver Creek | syöksylasku |
| 11. | 6. joulukuuta 2008 |  Beaver Creek | super-G |
| 12. | 11. maaliskuuta 2009 |  Åre | syöksylasku |
| 13. | 18. joulukuuta 2009 |  Val Gardena | super-G |
| 14. | 8. tammikuuta 2011 |  Adelboden | suurpujottelu |
| 15. | 27. marraskuuta 2011 |  Lake Louise | super-G |
| 16. | 14. maaliskuuta 2012 |  Schladming | syöksylasku |
| 17. | 24. marraskuuta 2012 |  Lake Louise | syöksylasku |
| 18. | 25. marraskuuta 2012 |  Lake Louise | super-G |
| 19. | 14. joulukuuta 2012 |  Val Gardena | super-G |
| 20. | 25. tammikuuta 2013 |  Kitzbühel | super-G |
| 21. | 3. maaliskuuta 2013 |  Kvitfjell | super-G |
| 22. | 1. joulukuuta 2013 |  Lake Louise | super-G |
| 23. | 6. joulukuuta 2013 |  Beaver Creek | syöksylasku |
| 24. | 20. joulukuuta 2013 |  Val Gardena | super-G |
| 25. | 29. joulukuuta 2013 |  Bormio | syöksylasku |
| 26. | 28. marraskuuta 2015 |  Lake Louise | syöksylasku |
| 27. | 29. marraskuuta 2015 |  Lake Louise | super-G |
| 28. | 4. joulukuuta 2015 |  Beaver Creek | syöksylasku |
| 29. | 18. joulukuuta 2015 |  Val Gardena | super-G |
| 30. | 19. joulukuuta 2015 |  Val Gardena | syöksylasku |
| 31. | 16. tammikuuta 2016 |  Wengen | syöksylasku |
| 32. | 22. tammikuuta 2016 |  Kitzbühel | super-G |
| 33. | 2. joulukuuta 2017 |  Beaver Creek | syöksylasku |
| 34. | 16. joulukuuta 2017 |  Val Gardena | syöksylasku |
| 35. | 19. tammikuuta 2018 |  Kitzbühel | super-G |
| 36. | 14. joulukuuta 2018 |  Val Gardena | super-G |
Arvokilpailut > Olympialaiset

Torino 2006
Suurpujottelu: 6.
Super-G: 5.
Vancouver 2010
Syöksylasku: hopeaa
Super-G: kultaa
Sotši 2014
Syöksylasku: 4.
Super-G: 7.
Superalppiyhdistetty: 8.
Pyeongchang 2018
Syöksylasku: kultaa
Super-G: 5.
Arvokilpailut > Maailmanmestaruuskilpailut

St. Moritz 2003
Suurpujottelu: 5.
Bormio 2005
Syöksylasku: 7.
Suurpujottelu: 6.
Alppiyhdistetty: 2.
Supersuurpujottelu: 7.
Pujottelu 12.
Åre 2007
Syöksylasku: 1.
Suurpujottelu: 1.
Alppiyhdistetty: 5.
Supersuurpujottelu: 13.
Val d'Isère 2009
Supersuurpujottelu: 3.
Syöksylasku: 12.
Superalppiyhdistetty: 1.
Suurpujottelu: 9.
Garmisch-Partenkirchen 2011
Syöksylasku: 5.
Superalppiyhdistetty: 1.
Suurpujottelu: 4.
Schladming 2013
Syöksylasku: 1.
Supersuurpujottelu: 3.
Suurpujottelu: 4.
Vail / Beaver Creek 2015
Syöksylasku: 6.
Supersuurpujottelu: 6.
Armi Aavikko (albumi)

| Armi Aavikko Armi Aavikko |
| --- | --- | --- |

Kokoelmalevyn tiedot
 Äänitetty : 1977–1995
 Julkaistu: 25. helmikuuta 2002
 Formaatti: CD-levy
 Kesto: 67.53
 Levy-yhtiö: Warner Music
Armi Aavikon muut julkaisut
| Armi ja lemmikit 1993 | Armi Aavikko 2002 |   |
Armi Aavikko on suomalaisen laulaja Armi Aavikon kokoelma-albumi. Se julkaistiin 25. helmikuuta 2002.
Albumilla on mukana Armin & Dannyn 28. joulukuuta 1995 levyttämä, ennenjulkaisematon duetto ”Kanssasi on niin hyvä olla”. Levytys oli Aavikon uran viimeinen.
Kappaleet

Armi ja Danny – Tahdon olla sulle hellä (3:36)
Armi Aavikko – Sä oot mun rakkainpain (3:57)
Armi ja Danny – Me vain (3:06)
Armi Aavikko – Näin mun sydämeni muistoja kantaa (3:32)
Armi Aavikko – Isä-pappa pingviini (3:15)
Armi ja Danny – Silloin vasta kaiken saan (4:11)
Armi Aavikko – Jos muistat sen laulun (3:05)
Armi ja Danny – Kaiken sulle antaisin (3:20)
Armi Aavikko – Iltaloma (3:46)
Armi Aavikko – Tahdon tänään saada (3:49)
Armi Aavikko – Horoskoopit (2:44)
Armi Aavikko – Tanssi kanssani hiljaa (3:24)
Armi Aavikko – Kaksi kulkijaa (3:08)
Armi Aavikko – Radiotähti (3:32)
Armi Aavikko – Kiitos sulle (3:54)
Armi Aavikko – My Boy Lollipop (2:14)
Armi Aavikko – Agadou (3:18)
Armi Aavikko – Puhjennut on ruusu kukkaan (4:10)
Armi ja Aikamiehet – Muistojen ruusut (2:58)
Armi ja Danny – Kanssasi on niin hyvä olla (2:54)
Aubrey Kingsbury

Kingsbury heinäkuussa 2017.
Aubrey Kingsbury (s. 20. marraskuuta 1991) on yhdysvaltalainen jalkapalloilija. Hän edustaa NWSL-liigassa pelaavaa Washington Spiritiä ja Yhdysvaltain naisten jalkapallomaajoukkuetta. Hänen pelipaikkansa on maalivahti.
Hän edusti maajoukkuetta vuoden 2023 naisten maailmanmestaruuskilpailuissa.
Ankkalampi (lautapeli)

| Ankkalampi |
| --- | --- |
Pelaajia:  2 -3
Ikäsuositus:  4-7
Pelin kesto:  10-30 min
Monimutkaisuus:  matala
Strategisuus:  matala
Satunnaisuus:  matala
 BoardGameGeek 
Ankkalampi on 4–7-vuotiaille pelaajille suunnattu lautapeli.
Pelin sisältö

1 pelilauta (Ankkalampi)
1 noppa (numerot 1-3)
3 puista ankkaa (pelinappulaa)
16 korttia (+ 2 tyhjää)
peliohjeet
Valmistelut

Ennen pelin alkua, lapsiryhmien kuvakortit sekoitetaan hyvin ja asetetaan kuvapuoli alaspäin pinoon pelilaudan sivuun. Lammessa on kahdeksan sektoria. Pelaajat asettavat pelinappulansa (ankan) haluamalleen sektorille. Kaksi pelaajaa ei voi olla samalla sektorilla pelin alkaessa, mutta pelin kuluessa kylläkin.
Säännöt

Ankkoja saa siirtää vain myötäpäivään. Jokainen lammen sektori vastaa yhtä nopansilmää.
Nuorin pelaaja aloittaa pelin. Hän kääntää päällimmäisen kortin näkyviin pöydälle. Hänen täytyy nyt heittää noppaa ja yrittää päästä tälle kuvan osoittamalle sektorille.
Jos hän pysähtyy kortin osoittaman lapsiryhmän kohdalle, hän saa kortin itselleen ja vuoro siirtyy seuraavalle pelaajalle, joka toimii samoin, kuin edellinen pelaaja ja nostaa uuden kortin pakasta kaikkien nähtäväksi.
Jos pelaaja ei pääse kohdesektorilleen, siirtyy vuoro seuraavalle pelaajalle, joka myös yrittää päästä noppaa heittämällä samaan ruutuun.
Oikeassa ruudussa jo valmiiksi oleva pelaaja ei saa korttia.
Pelin päättyminen

Peli päättyy, kun kaikki pakan kortit on käytetty. Pelaaja, jolla on eniten kortteja on voittaja.
Aubrey Herbert

Aubrey Herbert (1880 – 1923) oli brittiläinen diplomaatti ja tiedustelu-upseeri, joka sekaantui Albanian itsenäistymiseen. Hän matkusti Balkanille ensimmäisen kerran vuonna 1904 attaseaksi Britannian suurlähetystöön Konstantinopolissa. Siitä alkaen kuolemaansa asti hän pyrki toimimaan Albanian puolesta, ja häntä jopa rohkaistiin pyrkimään Albanian kuninkaaksi.
Aubrey Herbert oli Tutankhamonin tutkimuksia rahoittaneen Lordi Carnarvonin veli. Hän opiskeli Etonissa ja Oxfordin yliopiston Balliol Collegessa.
Ateljeetalo Tuulensuu

Tuulensuun ateljeetalo
Vuonna 1832 rakennettu riihi on ainoa säilynyt rakennus Tuulensuun torpan alkuperäisestä pihapiiristä.
Ateljeetalo Tuulensuu on pohjoisessa Keski-Suomessa, Viitasaaren kaupungissa sijaitseva vierasateljee. Maanviljelijä, pankinjohtaja ja taidemesenaatti Arvo Kanasen kotimaisemiinsa Pasalan kylälle rakennuttama ateljee on suunnattu kuvataiteilijoille.
Arkkitehti Kimmo Kuismasen suunnittelema kaksikerroksinen ateljeetalo on rakennettu hirsistä ja se valmistui vuonna 1987. Varsinainen ateljee on suunniteltu ennen kaikkea taidemaalareiden työtilaksi. Työtilan ikkunat avautuvat pohjoiseen ja lisäksi valoa tulee kattoikkunoista. Ateljeetaloa vuokrataan nykyisin rahalla vähintään viikoksi. Aiemmin talossa vierailevat taiteilijat maksoivat vuokransa näyttelytasoisina teoksina. Käytäntö muuttui vuodeksi 2016.
Tuulensuu on Kolimajärven rannalla. Ateljeetalo sijaitsee vanhassa Tuulensuun torpan pihapiirissä, jossa ainoana alkuperäisenä rakennuksena on säilynyt vuonna 1832 rakennettu riihi, sillä muut rakennukset on purettu.
Tuulensuun taidekokoelma koostuu yhteensä noin 350 maalauksesta, taidegrafiikasta, piirustuksesta, valokuvasta ja veistoksesta. Veistospuiston teoksia lukuun ottamatta kokoelma on varastoituna, eikä sitä tällä hetkellä kartuteta.
Ateljeetalon toiminnasta vastaa Tuulensuun Taidesäätiö, joka perustettiin vuonna 1999.
Tuulensuussa on järjestetty vuodesta 2011 alkaen vuosittainen keskustelutapahtuma Arvon päivät Tuulensuun perustaja Arvo Kanasen mukaan.
Keskustelijoina ovat olleet muiden muassa Esko Valtaoja, Henry Wuorila-Stenberg ja Erkki Pirtola.
Aiheet ovat vaihdelleet viitasaarelaisesta Matti Waskilammesta taideväärennöksiin.
Veistospuisto

Tuulensuussa on veistospuisto, joka käsittää seitsemän eri teosta. Kaikki veistokset ovat maastossa, osa on avoimilla paikoilla ja osa metsässä. Veistospuisto pohjautuu Arvo Kanasen tutustumiseen Hollannin Otterlossa Kröller-Müller museon kokoelmiin ja sen veistospuistoon. Myös tanskalainen Louisianan taidemuseon veistospuisto vaikutti Kanasen ajatuksiin. Hänen toimeksiannostaan maisema-arkkitehti Maj-Lis Rosenbröijer suunnitteli veistospuiston osana Tuulensuun puisto- ja ranta-alueiden kokonaissuunnitelmaa.
Vanhin teoksista on Hannu Sirenin teos Omatunto, joka on tehty vuosina 1990-1992. Teos koostuu tienrakennuksen yhteydessä kaivetuista luonnonkivistä, jotka muodostavat teoksessa kehän.
Carolus Enckellin Temppeli on vuosilta 1991-1992. Teoksista lähimpänä ateljeetaloa sijaitseva teos on valmistettu puusta. Temppelin mittakaava ja materiaali pohjautuvat teoksen välittömässä läheisyydessä olevaan riiheen, joka on rakennettu vuonna 1832. Temppelin erikoinen yksityiskohta on seinän reikä, josta aurinko paistaa temppelin keskelle vain kerran vuodessa, Arvo Kanasen syntymäpäivänä 30. päivä kesäkuuta.
Veikko Hirvimäen Jäljet on vuodelta 1994. Teos koostuu jääkauden kuljettamista kivenjärkäleistä, jotka on asetettu metsään kahteen riviin niin, että keskelle jää kuja.
Ateljeetalon perustajan Arvo Kanasen teos Liekit on vuodelta 1997. Myrskyn kaatamista vanhoista kuusista tehdyn teoksen toteuttivat kaksi kirvesmiestä Kanasen suunnitelmien mukaan.
Martti Aihan Sivullinen on vuodelta 1999. Rannassa sijaitseva ihmisfiguuri on valmistettu raudasta.
Pekka Jylhän Kohtaaminen on valmistunut vuonna 2002. Teoksessa yhdistyvät metsäaukiolla sijaitseva suuri, sammalpeitteinen kivi sekä kullattu, pronssiin valettu suuri perhonen.
Viimeiseksi teokseksi veistospuistoon valmistui vuonna 2005 Radoslaw Grytan Silta. Taotusta raudasta ja mustasta graniitista koostuva teos muistuttaa Arvo Kanasen isän rakentamasta kivisillasta viereisen Kuhalanlahden yli. Kivisilta valmistui vuonna 1929 ja purettiin vuonna 1998. Teoksen graniittiosaan on kirjoitettu Kanasen teksti "Taide on loppumaton yhteys ihmisten välillä".
Carolus Enckellin Temppeli veistospuistoss
Annette Kellerman

Annette Kellerman ja hänen kuuluisa yksiosainen uimapuku (n. vuonna 1900)
Annette Marie Sarah Kellerman (6. heinäkuuta 1886 Marrickville, Uusi Etelä-Wales – 6. marraskuuta 1975 Southport, Queensland) oli australialainen uimari ja elokuvanäyttelijä.
Nuoruus

Annetten vanhemmat olivat viulisti Frederick William Kellerman ja hänen vaimonsa ranskalainen pianisti ja musiikinopettaja Alice Ellen Charbonnet. Annettella oli nuorena heikot jalat ja hän joutui kuuden vanhana käyttämään jaloissaan terästukia. Tuolloin hän oppi uimaan vahvistaakseen jalkojaan, ja 13-vuotiaana hänen jalkansa olivat käytännöllisesti katsoen normaalit. 15-vuotiaana hän hallitsi kaikki uimatyylit, ja voitti ensimmäisen kilpailunsa. Hän antoi myös sukellusnäytöksiä.
Vuonna 1902 Annette aloitti uinnin tosissaan. Uuden Etelä-Walesin mestaruuskisoissa hän voitti 100 jaardin ja mailin kilpailut ennätysajoilla. Hänen äitinsä sai työpaikan melbournelaisesta koulusta musiikinopettajana ja perhe muutti Melbourneen. Koulun ohella Annette antoi uima- ja sukellusnäytöksiä Melbournen kylpylöissä sekä merenneitonäytöksiä Princes Courtin -viihdekeskuksessa. Lisäksi hänellä oli kaksi päivittäistä esitystä kalojen kanssa suuressa lasiakvaariossa Exhibition Aquariumissa.
Avovesiuinti

Vuonna 1905 hän ui pitkän matkan avovesiuinnin Yarrajoessa. Tämän jälkeen hän matkusti isänsä kanssa Englantiin. Siellä hän esitteli taitojaan uimalla Thamesjoella Putney bridgen ja Blackwallin välisen 21 kilometrin matkan ajassa 3 tuntia 54 minuuttia. 24. elokuuta 1905 hän teki ensimmäisen uintiyrityksen yli Englannin kanaalin, joka epäonnistui. 10. syyskuuta 1905 hän tuli kolmanneksi seitsemän mailin uintikilpailussa Seinejoella, jossa hän oli ainoa naisosallistuja.
Kesäkuussa 1906 hän voitti paronitar Walburga von Isacescun 36 kilometrin haastekilpailussa Tonavalla. Isacescu oli ensimmäinen Englannin kanaalin yliuintia yrittänyt nainen. Annette yritti Englannin kanaalin ylitystä uimalla vielä kahdesti. Viimeisellä yrityksellä hän ui kymmenen ja puoli tuntia päästen matkasta kolme neljäsosaa. Omien sanojensa mukaan hänellä oli kestävyyttä, mutta raaka voima puuttuu. Annetten itse ompelema yksiosainen uimapuku ja hänen eeppiset ja riskialttiit uinnit tekivät hänestä sensaation ja herättivät huomiota erityisesti Yhdysvalloissa. Muutaman pitkän matkan avovesiuinnin jälkeen lopetti niiden uimisen.
Näytteleminen

Vuonna 1906 hän lähti Yhdysvaltoihin, missä hänellä oli vesiaiheisia vaudeville-esitystään Chicagossa, Bostonissa ja New Yorkissa. Vuonna 1907 hänet pidätettiin Bostonin uimarannalla lyhyen yksiosaisen uimapuvun käyttämisestä. Tapauksen saama julkisuus auttoi lieventämään naisten uimapukuihin liittyviä lakeja. Vuonna 1912 hän meni naimisiin amerikkalaissyntyisen James Raymond Louis Sullivanin kanssa. Annette Kellermann tunnettiin taiteilijanimillä 'Australian Mermaid' ja 'Diving Venus', ja hänen tähdittämiä vaudeville-esityksiä nähtiin teattereissa ympäri Eurooppaa, Yhdysvaltoja ja Australiaa.
Kiertueen jälkeen hän palasi Amerikkaan näyttelemään elokuvissa, joista monet menestyivät hyvin. Vuonna 1916 ilmestyneessä elokuvassa A Daughter of the Gods hänellä oli alastonkohtaus. Hän teki elokuvissa huimia temppuja. Hän muun muassa sukelsi 28 metrin korkeudelta mereen, sekä 18 metrin korkeudelta uima-altaaseen, jossa oli krokotiilejä. Hänen viimeinen elokuva oli Uudessa-Seelannissa vuonna 1924 filmattu Venus of the South Seas.